སྤྱི་བཏང་གི་ཆ་ནས་བཤད་ན་རྒས་མོ་འདི་ཁ་བརྡ་བྱེད་རྒྱུར་ཧ་ཅང་དགའ་བའི་ཁ་མང་མ་ཞིག་རེད་ལ།ངའི་ལས་རོགས་ཚོས་ཀྱང་མཚམས་རེར་འོག་ནས་མོ་ལ་ཉོམས་སྣང་ཆེན་པོའི་རྣམ་འགྱུར་བཏོན་གྱི་རེད།འོན་ཀྱང་མོས་ང་དང་ལས་རོགས་གཉིས་ཀྱིས་ཆུ་ཚོད་གསུམ་ཙམ་མོའི་བུའི་ཆེད་དུ་ལས་ཀ་ཚར་རྗེས་སུ་ཉིན་གཅིག་ལ་བལྟས་པ་ནང་བཞིན།ངེད་གཉིས་ལ་ཇ་དང་ཟས་ཙག་ཙིག་སྤྲོད་པའི་ལུགས་སྲོལ་ཡོད།ངེད་གཉིས་ཀྱང་ཁོང་མོའི་ཟས་ལ་རྔམ་མཁན་མིན་ཡང་བྱ་འགུལ་ཆུང་ངུ་དེས་ཡུལ་གྱར་བ་ང་ལྟ་བུའི་སེམས་རྩར་མཛའ་བརྩེས་གསོ་བཞིན་འདུགདེ་མིན་མོས་ཁ་བརྡའི་བརྗོད་གཞིའང་འཇིག་རྟེན་འདིར་མིའི་ལུས་རྟེན་ལེན་ཚད་ཀྱིས་བཟང་སྤྱོད་ཇི་ལྟར་དགོས་མིན།མོ་རང་གི་འདས་དོན་ལ་འཚོ་བའི་དཀའ་ཁག་ལ་གདོང་ལེན་ཇི་ལྟར་བྱས་མིན།མོ་རང་གི་ཕྲུ་གུ་ཚོར་ཀུན་སྤྱོད་སྐོར་གྱི་བསླབ་བྱ་སློབ་གསོ་ཇི་ལྟར་བྱས་མིན་སོགས་རེད།